กพ. เปิดรับสมัครสอบเพื่อวัดความรู้ความสามารถทั่วไป ประจำปี 2564 จำนวน 800,000 ที่นั่งสอบ
สำนักงานคณะกรรมการข้าราชการพลเรือน (กพ.) ประกาศรับสมัครสอบเพื่อวัดความรู้ความสามารถทั่วไป ภาค ก แบบ Paper &amp; Pencil ประจำปี 2564 จำนวน 800,000 ที่นั่งสอบ รวม 12 ศูนย์สอบทั่วประเทศ ระหว่างวันที่ 3-24 กุมภาพันธ์ 2564 โดยผู้ที่สําเร็จการศึกษาแล้ว หรือผู้ที่กําลังจะสําเร็จการศึกษาในปีการศึกษา 2564 ในระดับประกาศนียบัตรวิชาชีพ (ปวช.) ประกาศนียบัตรวิชาชีพเทคนิค (ปวท.) อนุปริญญา ประกาศนียบัตร วิชาชีพชั้นสูง (ปวส.) ปริญญาตรี ปริญญาโท หรือคุณวุฒิอย่างอื่นที่เทียบได้ในระดับเดียวกันกับคุณวุฒิดังกล่าว ประสงค์จะสมัครสอบ สามารถสมัครได้ทางเว็บไซด์ ocsc2.job.thai.com และชำระเงินค่าสมัครสอบได้ทาง เคาน์เตอร์ธนาคารกรุงไทย , KTB Netbank และเครื่อง ATM ธนาคารกรุงไทยสำนักงาน กพ. จะดําเนินการสอบเพื่อวัดความรู้ความสามารถทั่วไป ในวันอาทิตย์ที่ 20 มิถุนายน 2564 และวันอาทิตย์ที่ 4 กรกฎาคม 2564 โดยดําเนินการสอบพร้อมกันทั้ง 12 ศูนย์สอบทั่วประเทศ